Document ID: 32005R1701

Title and Content:
ΚΑΝΟΝΙΣΜΌΣ (ΕΚ) αριθ. 1701/2005 ΤΗΣ ΕΠΙΤΡΟΠΉΣ της 18ης Οκτωβρίου 2005 για την τροποποίηση του κανονισμού (ΕΚ) αριθ. 795/2004 σχετικά με τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον κανονισμό (ΕΚ) αριθ. 1782/2003 του Συμβουλίου για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 145 στοιχεία γ), δ) και στ), Εκτιμώντας τα ακόλουθα: (1) Με τον κανονισμό (ΕΚ) αριθ. 795/2004 της Επιτροπής (2), θεσπίστηκαν εκτελεστικές διατάξεις για το καθεστώς ενιαίας ενίσχυσης από το 2005. Η εμπειρία από τη διοικητική και επιχειρησιακή εφαρμογή του καθεστώτος αυτού σε εθνικό επίπεδο κατέδειξε την ανάγκη θέσπισης και άλλων λεπτομερών κανόνων για ορισμένες πτυχές του καθεστώτος και διασαφήνισης και προσαρμογής των ισχυόντων κανόνων, όσον αφορά σε άλλες πτυχές. (2) Είναι ιδίως σκόπιμο να εξειδικευθεί η εφαρμογή του ορισμού των μόνιμων και των πολυετών καλλιεργειών, σε σχέση με τους όρους επιλεξιμότητας για το καθεστώς ενιαίας ενίσχυσης στις περιπτώσεις χρήσης των εκτάσεων υπό καθεστώς προσωρινής παύσης καλλιέργειας για την παραγωγή πρώτων υλών, όπως ορίζει το κεφάλαιο 16 του κανονισμού (ΕΚ) αριθ. 1973/2004 της Επιτροπής, της 2ας Οκτωβρίου 2004 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1782/2003 του Συμβουλίου όσον αφορά στα καθεστώτα στήριξης τα προβλεπόμενα βάσει των τίτλων 4 και 4α του εν λόγω κανονισμού και τη χρήση των εκτάσεων γης που προκύπτουν από την παύση καλλιέργειας για την παραγωγή πρώτων υλών (3), καθώς και σε σχέση με το καθεστώς ενίσχυσης για ενεργειακές καλλιέργειες που αναφέρεται στο άρθρο 88 του κανονισμού (ΕΚ) αριθ. 1782/2003. (3) Ειδικότερα, βάσει του προηγουμένου καθεστώτος για τις αροτραίες καλλιέργειες, το οποίο προβλεπόταν από τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (4), ήσαν επιλέξιμες για στρεμματική ενίσχυση οι εκτάσεις υπό καθεστώς παύσης καλλιέργειας που καλύπτονταν από μόνιμες καλλιέργειες για την παραγωγή πρώτων υλών και οι εκτάσεις που καλύπτονταν από πολυετείς καλλιέργειες. Το άρθρο 54 παράγραφος 2 του κανονισμού (ΕΚ) αριθ. 1782/2003 περιορίζει την επιλεξιμότητα στις εκτάσεις που δεν καλύπτονταν από μόνιμες καλλιέργειες κατά την ημερομηνία υποβολής αιτήσεων ενίσχυσης για το 2003, ενώ δεν εξαιρεί από τον καθορισμό των δικαιωμάτων ενίσχυσης, κατ’ εφαρμογή του άρθρου 53 του ίδιου κανονισμού, τις εκτάσεις που καλύπτονται από μόνιμες καλλιέργειες για την παραγωγή πρώτων υλών, δεδομένου ότι για τις εκτάσεις αυτές είχαν χορηγηθεί άμεσες ενισχύσεις κατά την περίοδο αναφοράς. Ενδείκνυται, επομένως, να επιτραπεί στους γεωργούς οι οποίοι ασχολήθηκαν το 2003 με τέτοιου είδους καλλιέργειες βάσει του ειδικού καθεστώτος παύσης καλλιέργειας ή με πολυετείς καλλιέργειες, να χρησιμοποιήσουν τις αντίστοιχες εκτάσεις για τον καθορισμό των δικαιωμάτων από παύση καλλιέργειας που αναφέρονται στο άρθρο 53 του εν λόγω κανονισμού και για τη χρήση των καθορισμένων δικαιωμάτων από παύση καλλιέργειας. (4) Επιπλέον, δεδομένου ότι στο περιφερειακό μοντέλο που προβλέπεται στο άρθρο 59 του κανονισμού (ΕΚ) αριθ. 1782/2003, το έτος αναφοράς για τον καθορισμό των δικαιωμάτων ενίσχυσης είναι, σύμφωνα με το άρθρο 38 παράγραφος 1 του κανονισμού (ΕΚ) αριθ. 795/2004, το πρώτο έτος εφαρμογής του καθεστώτος ενιαίας ενίσχυσης, ενδείκνυται να διευκρινιστεί ότι οι εκτάσεις υπό καθεστώς παύσης καλλιέργειας οι οποίες καλύπτονται από μόνιμες καλλιέργειες, χρησιμοποιούμενες για τους σκοπούς που αναφέρονται στο άρθρο 55 στοιχείο β) του κανονισμού (ΕΚ) αριθ. 1782/2003, καθώς και οι εκτάσεις που καλύπτονται από μόνιμες καλλιέργειες και για τις οποίες έχει επίσης υποβληθεί αίτηση χορήγησης της ενίσχυσης για ενεργειακές καλλιέργειες που προβλέπεται στο άρθρο 88 του ίδιου κανονισμού, πρέπει να θεωρούνται ως επιλέξιμα εκτάρια για τον καθορισμό και τη χρήση των δικαιωμάτων ενίσχυσης. (5) Επιπροσθέτως, είναι αναγκαίο να προσδιοριστούν οι επιτρεπόμενες καλλιέργειες για τις εκτάσεις υπό καθεστώς παύσης καλλιέργειας και οι επιτρεπόμενες ενεργειακές καλλιέργειες για τις εκτάσεις για τις οποίες υποβάλλεται αίτηση ενίσχυσης βάσει του καθεστώτος ενιαίας ενίσχυσης. Ενδείκνυται, επομένως, να προβλεφθεί η δυνατότητα χρήσης των δικαιωμάτων ενίσχυσης σύμφωνα με τους καθορισμένους όρους επιλεξιμότητας για τις εκτάσεις που καλύπτονται από μόνιμες καλλιέργειες, χρησιμοποιούμενες για την παραγωγή πρώτων υλών, όπως ορίζει το κεφάλαιο 16 του κανονισμού (ΕΚ) αριθ. 1973/2004, και για τις καλλιέργειες που χρησιμοποιούνται για την παραγωγή ενεργειακών προϊόντων βάσει του καθεστώτος του άρθρου 88 του κανονισμού (ΕΚ) αριθ. 1782/2003. (6) Συνεπώς, ο κανονισμός (ΕΚ) αριθ. 795/2004 πρέπει να τροποποιηθεί αναλόγως. (7) Επειδή ο κανονισμός (ΕΚ) αριθ. 795/2004 ισχύει από την 1η Ιανουαρίου 2005, είναι σκόπιμο να προβλεφθεί η αναδρομική ισχύς του παρόντος κανονισμού από την ημερομηνία αυτή και, κατά συνέπεια, να επιτραπεί στους γεωργούς τους οποίους αφορά η εφαρμογή το 2005 να τροποποιήσουν τις αιτήσεις χορήγησης ενιαίας ενίσχυσης. (8) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 795/2004 τροποποιείται ως εξής: 1) Στο άρθρο 2, τα στοιχεία γ) και δ) αντικαθίστανται από το ακόλουθο κείμενο: «γ) “μόνιμες καλλιέργειες”, οι μη εναλλασσόμενες καλλιέργειες, εκτός από τους μόνιμους βοσκότοπους, οι οποίες καταλαμβάνουν τις εκτάσεις για περίοδο πέντε ετών ή μεγαλύτερη και αποδίδουν επαναλαμβανόμενες συγκομιδές, συμπεριλαμβανομένων των φυτωρίων, όπως αυτά ορίζονται στο παράρτημα Ι σημείο Ζ/05 της απόφασης 2000/115/ΕΚ της Επιτροπής (5), και τα δασύλλια περιοδικής υλοτόμησης με βραχυχρόνια αμειψισπορά (κωδικός ΣΟ ex 0602 90 41), με εξαίρεση τις πολυετείς καλλιέργειες και τα φυτώρια των καλλιεργειών αυτών. δ) “πολυετείς καλλιέργειες”, οι καλλιέργειες των ακόλουθων προϊόντων και τα φυτώρια των καλλιεργειών αυτών: Κωδικός ΣΟ 0709 10 00 Αγκινάρες 0709 20 00 Σπαράγγια 0709 90 90 Ραβέντι (ρείο) 0810 20 Σμέουρα, μούρα ή βατόμουρα και μούρα-σμέουρα 0810 30 Φραγκοστάφυλα κάθε είδους, στα οποία περιλαμβάνονται και τα μούρα (cassis) 0810 40 Καρποί των φυτών airelles, myrtilles και άλλοι του γένους Vaccinium 2) Παρεμβάλλεται το ακόλουθο άρθρο 3β: «Άρθρο 3β Επιλεξιμότητα 1. Για τους σκοπούς του άρθρου 44 παράγραφος 2 του κανονισμού (ΕΚ) αριθ. 1782/2003, οι ακόλουθες εκτάσεις θεωρούνται ως επιλέξιμα εκτάρια για τον καθορισμό και τη χρήση των δικαιωμάτων ενίσχυσης: α) οι εκτάσεις που καλύπτονταν από δασύλλια περιοδικής υλοτόμησης με βραχυχρόνια αμειψισπορά (κωδικός ΣΟ ex 0602 90 41), Miscanthus sinensis (μίσχανθο) (κωδικός ΣΟ ex 0602 90 51) ή Phalaris arundicea (φάλαρη) την περίοδο μεταξύ 30ής Απριλίου 2004 και 10ης Μαρτίου 2005· β) οι εκτάσεις που καλύπτονταν από δασύλλια περιοδικής υλοτόμησης με βραχυχρόνια αμειψισπορά (κωδικός ΣΟ ex 0602 90 41), Miscanthus sinensis (μίσχανθο) (κωδικός ΣΟ ex 0602 90 51) ή Phalaris arundicea (φάλαρη) πριν από τις 30 Απριλίου 2004 και μισθώθηκαν ή αποκτήθηκαν την περίοδο μεταξύ 30ής Απριλίου 2004 και 10ης Μαρτίου 2005, με την προοπτική να υποβληθεί αίτηση στο πλαίσιο του καθεστώτος ενιαίας ενίσχυσης. 2. Για τους σκοπούς του άρθρου 51 του κανονισμού (ΕΚ) αριθ. 1782/2003, οι εκτάσεις υπό καθεστώς παύσης καλλιέργειας οι οποίες καλύπτονται από μόνιμες καλλιέργειες, χρησιμοποιούμενες για τους σκοπούς που αναφέρονται στο άρθρο 55 στοιχείο β) του κανονισμού (ΕΚ) αριθ. 1782/2003, καθώς και οι εκτάσεις που καλύπτονται από μόνιμες καλλιέργειες και για τις οποίες έχει επίσης υποβληθεί αίτηση χορήγησης της ενίσχυσης για ενεργειακές καλλιέργειες που προβλέπεται στο άρθρο 88 του ίδιου κανονισμού, θεωρούνται ως επιλέξιμα εκτάρια για τη χρήση των δικαιωμάτων από παύση καλλιέργειας και των δικαιωμάτων ενίσχυσης, αντίστοιχα. 3. Για τους σκοπούς του άρθρου 54 παράγραφος 2 του κανονισμού (ΕΚ) αριθ. 1782/2003, οι εκτάσεις υπό καθεστώς παύσης καλλιέργειας που καλύπτονταν από μόνιμες καλλιέργειες, προκειμένου να χρησιμοποιηθούν για τους σκοπούς που αναφέρονται στο άρθρο 6 παράγραφος 3 του κανονισμού (ΕΚ) αριθ. 1251/1999 του Συμβουλίου (6) και για τις οποίες χορηγήθηκε για το έτος 2003 η στρεμματική ενίσχυση που αναφέρεται στο άρθρο 2 παράγραφος 2 του ίδιου κανονισμού, θεωρούνται ως επιλέξιμα εκτάρια για τη χρήση των δικαιωμάτων από παύση καλλιέργειας που αναφέρονται στο άρθρο 53 του κανονισμού (ΕΚ) αριθ. 1782/2003. 4. Με την επιφύλαξη των διατάξεων του άρθρου 51 του κανονισμού (ΕΚ) αριθ. 1782/2003 και για τους σκοπούς του άρθρου 54 παράγραφος 2 του ίδιου κανονισμού, οι εκτάσεις που καλύπτονταν από πολυετείς καλλιέργειες κατά την ημερομηνία η οποία προβλεπόταν για τις αιτήσεις στρεμματικής ενίσχυσης για το 2003, θεωρούνται ως επιλέξιμα εκτάρια για τη χρήση των δικαιωμάτων από παύση καλλιέργειας που αναφέρονται στο άρθρο 53 του εν λόγω κανονισμού. 5. Με την επιφύλαξη των διατάξεων του άρθρου 60 του κανονισμού (ΕΚ) αριθ. 1782/2003, σε περίπτωση όπου ένα κράτος μέλος κάνει χρήση της εναλλακτικής δυνατότητας που παρέχει το άρθρο 59 του ίδιου κανονισμού: α) για τους σκοπούς του άρθρου 63 παράγραφος 2 του κανονισμού (ΕΚ) αριθ. 1782/2003, οι εκτάσεις υπό καθεστώς παύσης καλλιέργειας που καλύπτονταν από μόνιμες καλλιέργειες προκειμένου να χρησιμοποιηθούν για τους σκοπούς που αναφέρονται στο άρθρο 6 παράγραφος 3 του κανονισμού (ΕΚ) αριθ. 1251/1999 και για τις οποίες χορηγήθηκε για το έτος 2003 η στρεμματική ενίσχυση που αναφέρεται στο άρθρο 2 παράγραφος 2 του ίδιου κανονισμού, θεωρούνται ως επιλέξιμα εκτάρια για τον καθορισμό των δικαιωμάτων από παύση καλλιέργειας· β) για τους σκοπούς του άρθρου 63 παράγραφος 2 του κανονισμού (ΕΚ) αριθ. 1782/2003, οι εκτάσεις που καλύπτονται από μόνιμες καλλιέργειες, χρησιμοποιούμενες για τους σκοπούς που αναφέρονται στο άρθρο 55 στοιχείο β) του κανονισμού (ΕΚ) αριθ. 1782/2003, θεωρούνται ως επιλέξιμα εκτάρια για τον καθορισμό των δικαιωμάτων από παύση καλλιέργειας· γ) για τους σκοπούς του άρθρου 59 παράγραφος 4 του κανονισμού (ΕΚ) αριθ. 1782/2003, οι εκτάσεις που καλύπτονται από μόνιμες καλλιέργειες και για τις οποίες έχει επίσης υποβληθεί αίτηση χορήγησης της ενίσχυσης για ενεργειακές καλλιέργειες που προβλέπεται στο άρθρο 88 του κανονισμού (ΕΚ) αριθ. 1782/2003, θεωρούνται ως επιλέξιμα εκτάρια για τον καθορισμό των δικαιωμάτων ενίσχυσης· δ) για τους σκοπούς του άρθρου 59 παράγραφος 4 του κανονισμού (ΕΚ) αριθ. 1782/2003, οι εκτάσεις που καλύπτονται από πολυετείς καλλιέργειες θεωρούνται ως επιλέξιμα εκτάρια για τον καθορισμό των δικαιωμάτων ενίσχυσης. 6. Οι γεωργοί τους οποίους αφορά η εφαρμογή των παραγράφων 2 έως 5 του παρόντος άρθρου το 2005, δύνανται να τροποποιήσουν την οικεία αίτηση χορήγησης ενιαίας ενίσχυσης, εντός τεσσάρων εβδομάδων από 19 Οκτωβρίου 2005 ή από ημερομηνία που θα καθορίσουν τα ενδιαφερόμενα κράτη μέλη. 3) Το άρθρο 48α τροποποιείται ως εξής: 1. Η παράγραφος 4 αντικαθίσταται από το ακόλουθο κείμενο: «Οι παραπομπές του άρθρου 3β και των κεφαλαίων 6 και 7 του παρόντος κανονισμού στα άρθρα 58 και 59 ή στο άρθρο 58 παράγραφος 1 και στο άρθρο 59 παράγραφος 1 του κανονισμού (ΕΚ) αριθ. 1782/2003 νοούνται ως παραπομπές στο άρθρο 71ε του κανονισμού (ΕΚ) αριθ. 1782/2003.» 2. Η παράγραφος 6 αντικαθίσταται από το ακόλουθο κείμενο: «Οι παραπομπές του άρθρου 3β, του άρθρου 8 παράγραφος 2, του άρθρου 9 παράγραφος 1 στοιχείο ε) και των άρθρων 41 και 50α του παρόντος κανονισμού στο άρθρο 60 του κανονισμού (ΕΚ) αριθ. 1782/2003 νοούνται ως παραπομπές στο άρθρο 71ζ του κανονισμού (ΕΚ) αριθ. 1782/2003.» 3. Η παράγραφος 7 αντικαθίσταται από το ακόλουθο κείμενο: «Οι παραπομπές των άρθρων 39, 43 και 48β του παρόντος κανονισμού στο άρθρο 63 παράγραφος 2 του κανονισμού (ΕΚ) αριθ. 1782/2003 νοούνται ως παραπομπές στο άρθρο 71ι παράγραφος 2 του κανονισμού (ΕΚ) αριθ. 1782/2003.» 4. Η παράγραφος 8 αντικαθίσταται από το ακόλουθο κείμενο: «Το άρθρο 3α, το άρθρο 3β παράγραφοι 1, 3 και 4 και τα άρθρα 7, 10, 12 έως 17, 27, 28, 30, 31, 31α, 40, 42, 45, 46 και 49 δεν ισχύουν.» 5. Προστίθεται η ακόλουθη νέα παράγραφος 10: «Οι παραπομπές του άρθρου 3β του παρόντος κανονισμού στο άρθρο 59 παράγραφος 4 του κανονισμού (ΕΚ) αριθ. 1782/2003 νοούνται ως παραπομπές στο άρθρο 71στ παράγραφος 2 του κανονισμού (ΕΚ) αριθ. 1782/2003.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2005. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Οκτωβρίου 2005.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 4630
3605
2443

EuroVoc IDs (Expanded): 4630
3605
2443

Dataset Source: meu

Split: train